CELEX: 62014CN0054
Language: et
Date: 2014-02-05 00:00:00
Title: Kohtuasi C-54/14: Eelotsusetaotlus, mille on esitanud Juzgado de Primera Instancia n ° 34 de Madrid (Hispaania) 5. veebruaril 2014 – Rafael Villafañez Gallego ja María Pérez Anguio versus Banco Bilbao Vizcaya Argentaria, S.A.

5.5.2014   
            
            
               ET
            
            
               Euroopa Liidu Teataja
            
            
               C 135/20
            
         Eelotsusetaotlus, mille on esitanud Juzgado de Primera Instancia no 34 de Madrid (Hispaania) 5. veebruaril 2014 – Rafael Villafañez Gallego ja María Pérez Anguio versus Banco Bilbao Vizcaya Argentaria, S.A.
   (Kohtuasi C-54/14)
   2014/C 135/23
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 34 de Madrid
   
      Põhikohtuasja pooled
   
   
      Hagejad: Rafael Villafañez Gallego ja María Pérez Anguio
   
      Kostja: Banco Bilbao Vizcaya Argentaria, S.A.
   
      Eelotsuse küsimused
   
   
               1.
            
            
               Kas nõukogu 5. aprilli 1993. aasta direktiivi 93/13/EMÜ (1) artikli 3 lõikeid 1 ja 2 tuleb tõlgendada nii, et panga ja tarbijast laenuvõtja vahel sõlmitud kokkulepet, millega lisaks intressimäära piirangu tingimuste muutmisele kohustatakse tarbijat kandma panga ja tarbija vahel sõlmitud notariaalselt tõestatud laenulepingu ja hüpoteegi seadmise akti muutmise kulud, mille pank pakkus välja valikuvõimalusena kahe võimaliku alternatiivi vahel hüpoteeklaenu majanduslike tingimuste muutmiseks ja millega tarbija vabatahtlikult nõustus kokkuleppe tulemusel, mis saavutati panga ja nimetatud tarbija kindlustuse vahel viimase juures kindlustatute huvides ja kasuks, tuleb pidada lepingutingimuseks, mille suhtes on eraldi kokku lepitud?
            
         
               2.
            
            
               Kui vastus eelmisele küsimusele on eitav, siis kas direktiivi 93/13/EMÜ artikli 3 lõiget 1 koostoimes selle artikli 6 lõikega 1 tuleb seoses lepingutingimuse ebaõiglase olemusega tõlgendada nii, et arvestades panga ja kindlustuse vahelise kokkuleppe eesmärki ja eset on keelatud selline kokkulepe nagu kirjeldatud eelmises küsimuses?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).